The Highland Inn | Resensies
4.1 uit 5van 67 resensies vir The Highland Inn
Annuska V - Jun 2021
Was net 'n vinnige oorslaap, maar baie oulik en skoon.
Leinadu A - Mei 2021
Sal dit onthou.
Lekker en rustige atmosfeer. Het dadelik tuis en op my gemak gevoel.
Michelle E - Mei 2021
Gerieflik, pynlik skoon en netjies.
Het heerlik oorgebly en sal beslis aanbeveel. Alles gerieflik en baie netjies.
Ons het drie nagte oorgebly. Deur die dag saam met familie gekuier en dit was heerlik om rustig tuis te kom. Lekker geslasp.
Baie lekker geslaap na 'n veertien uur rit.
Plek was netjies en skoon. Enigste probleem was die deurhandvatsel in die badkamer was afgebreek en die ring vir jou handdoek by die stort was uit die muur gebreek.
Dieter N - Mrt 2021
Goeie prys, maar geleë langs kuierplek.
Heerlik op die stoep gekuier.
Judith S - Mrt 2020
Was perfek vir oornag.
Perfekte prysklas vir oornag.
Hennie J - Feb 2020
Vinnig gehelp. Professioneel.
Diane V - Aug 2019
Met aankoms is daar vir ons gesê die kroeg wat op die perseel is sluit 21:00. Ek en my gesin het die braaigeriewe gebruik op die dek voor die kamers, wat 'n lekker atmosfeer skep. Ongelukkig het die kroeg toe nie 21:00 gesluit nie. Die geraas het net erger geraak aangesien daar beer pong gespeel is. Rondom 22:00 het iemand op 'n mikrofoon begin praat en sing en net nog meer geraas. Die dames het gegil en skree soos mal goed. Al die kamers is 'n paar meter van die kroeg af en was uiters steurend tot na 24:00 die nag. Ons het daar oorgebly aangesien ons die Saterdagoggend 'n sportdag gehad het in Bethlehem en ons wou 'n rustige nagrus geniet sonder om 4:00 op te staan om van Bloemfontein af te ry. Ons moes maar eerder by ons eie huis geslaap het. Die kroeg, wat oop is vir die publiek en duidelike regulars het, is baie duidelik baie belangriker vir die eienaars as hulle oornaggaste. Selfs as jy by ontvangs instap vrot dit so na rook wat van die kroeg af kom, en dan is die eetkamer reg langs die kroeg sonder enige voorsorg om van die rook ontslae te raak nie. Geen nie-roker sal daar wil of kan sit en eet nie, dit is walglik! Die eienaars sal moet besluit vir wie hulle wil akkommodeer, want 'n kroeg op dieselfde perseel as 'n gastehuis kan net nie werk nie. Ek sal nooit weer daar gaan bly of die plek vir enige iemand kan aanbeveel nie. Tensy jy saam met die mense in die kroeg tot in die oggendure wil kuier. Baie baie swak styl.
Mariette J - Aug 2019
Goeie verblyf met vriendelike ontvangs.
Goeie, vriendelike diens. Lekker slaapplek.
Karien P - Jun 2019
Skoon woonstel met veilige parkeerplek en 'n elektriese kombers in die winter, dankie!
Sys M - Mei 2019
Verblyf voldoende om vir nag of twee te oornag maar nie vir langer nie! Baie beperk en sekerlik gaan groot gesinne (2A + 2C of meer) baie ingehok voel. Parkering is baie beperk.
Bartel P - Apr 2019
Vriendelike diens, bekostigbaar, netjies en skoon.
Geen probleme ondervind. Die personeel was vriendelik en behulpsaam. Die kamers was netjies, skoon en toegerus, selfs DStv. Vir 'n paar rand ekstra is die ontbyt die moeite werd. Gedurende die week is die plaaslike, gelisensieerde kroeg op die perseel ook oop vir diens. Ek beveel die plek graag aan.
Mooi gerieflike plek.
The Highland Inn is 'n mooi gerieflike plek. Alles is naby en byderhand. Ek was nie tevrede met die kamer wat ek bespreek het nie. The Highlands het my sommer vinnig en gemaklik vir my 'n beter kamer gegee. Die kamer was mooi en gerieflik. Goeie diens aan my gelewer. Baie dankie vir die verblyf.
Wilmie L - Mrt 2019
Stapafstand van H/S Voortrekker.
Pragtige netjiese eenhede, goed toegerus. Net jammer dat die Bar en kuierarea 15m van eenhede se vensters is en dat ons die gelukkige wenners was om te oornag op karaoke-aand of Bethlehem got talent (or not). Die lawaai by die bar was regtig teleurstellend aangesien van die gaste wat heeldag al vertoef het by die bar, besluit het om te sing met die mikrofoon. Sondag was heerlik rustig, want die Bar was gesluit. Persone moet bewus wees dat daar 'n groot moontlikheid is dat jy tot laat, teen jou wil gaan moet luister na "want to be" sangers. As jy 100% rustigheid soek is jou kans vir teleurstelling groot, veral oor 'n naweek. As jy van kuier en geraas hou, is dit jou ideale bestemming.
Charl S - Jan 2019
Ons het baie lekker gebly. Die diens was baie goed en die pryse is uitstekende waarde vir geld.
Eric B - Nov 2018
Verskriklik lekker gekuier saam met plaaslike inwoners!
Reg van die begin van die bespreking tot ek vertrek het, was dit 'n baie lekker ervaring. Die kommunikasie was heeltyd uitstekend en ek het baie welkom gevoel toe ek arriveer. The Highland Inn is ideaal vir enige reisiger en ek sal beslis weer by hulle tuisgaan.
The Highland Inn's terugvoer
Die budget verblyf opsie is goeie waarde vir geld.
Plek was skoon en netjies en ruim. Veilige parkeerplek.
Die braai-fasiliteite en kroeg op dieselfde perseel is belaglik. Groot groep het tydens ons verblyf hier gebraai en kuier tot 02:00 in die oggend. Swak.
Bennie A - Jul 2018
Dit was werklik 'n goeie oornagbestemming wat aan die verwagtinge voldoen het.
Ek bestempel dit as 'n juweel en 'n besonderse plek om te oornag. Dit bevat meer as wat 'n mens verwag. Ek sal beslis, as dit enigsins moontlik is, weer van The Highland Inn gebruik wil maak. Die ontvangs was vriendelik en ons is werklik bedagsaam geakkommodeer.
Netjies, skoon en alles wat jy nodig het, baie dankie!
Baie dankie, so bly julle het dit hier by ons geniet.
Mkizwana N - Jun 2018
Aandag behoort aan die sekuriteit geskenk te word, aangesien daar ook 'n kroeg is, veral oor naweke.
Their hospitality is good.
The security needs greater attention as there is also a bar, especially on weekends.
Tokkie K - Apr 2018
Ons het in die ou huis gebly, was baie netjies en waarde vir geld. Al probleem wat ek wel ondervind het, is dat dit teenaan die hoofpad was, veral as die trokke exhaust brake en ratte af gear wat dit jou rus versteur, veral as jy 15 ure op die pad was.
Louis G - Mrt 2018
Die ontvangs en diens was goed, die kamers skoon en netjies.
Die verblyf vir ons gesin van drie was uiters bekostigbaar. Die badkamer wat van die kamers moet deel kan dalk 'n probleem vir party mense wees, maar vir ons was dit nie 'n probleem. Alles was skoon en netjies.
Nico D - Mrt 2018
Netjies en skoon, maar klein en effe beknop.
Die verblyf was netjies en skoon, maar bitter klein en beknop na ons vorgie verblyf in Gariep. Was egter goed toegerus.
Willem S - Mrt 2018
Die Naguil kamer is die voorste kamer en die gebrul van groot vragmotors in die volgende straat is baie steurend.
Die slaapkamer was probleemvry. Die badkamer was `n ramp. Daar is geen hakke beskikbaar om bv. nagklere aan op te hang nie. Ook geen reling vir die handdoeke of `n rakkie waarop toiletware op uitgepak kan word nie. Die grootste probleem egter was dat geen krane gemerk is wat is warmwater of kouewater. Die wasbak sowel as die stort. Daar was wel warm water in die wasbakkraan, maar geen warm water in die stort nie. Ek het beide die krane in die stort vir baie lank laat loop sonder sukses. Ek moes na `n lang dag tevrede wees met `n koue stort. Dit is onaanvaarbaar en voel ek dat ek beslis nie waarde vir my geld gekry het nie. Ek voel ook dat die gastehuis in hulle advertensie moet meld indien die badkamer nie aan die slaapvertrek is nie, maar dat jy die gang af na die badkamer moet gaan. Vir ons meer bejaarde mense wat meer kere gedurende die nag `n draai wil loop is dit baie ongemaklik om met jou nagklere gedurende die nag die gang moet af loop. Dit was die eerste keer dat ek dit ondervind dat die badkamer en slaapvertrek nie gekoppel is nie.
Madelein K - Feb 2018
Baie goed ontvang, behulpsaam. Om oor te slaap voldoen aan al die vereistes behalwe weereens geen warm water nie.
Willie E - Feb 2018
Dis net jammer daar word nie melding gemaak van die kuierplek wat laterig nog musiek gespeel het nie. Verder het die advertensie gemeld daar is WiFi, maar dit was uitgeput na 'n kort rukkie se werk, meld dan liewer beperkte WiFi beskikbaar.
Elizabeth K - Jan 2018
Baie vriendelike mense en 'n goeie plekkie om te bly.
Die diens en vriendelikheid van die mense was baie goed en ons kon vroeër inboek ter wille van die baba. Sal die plek enige tyd aanbeveel as verblyf vir almal! Dankie Highland Inn.
Lizelle L - Des 2017
Was heerlik en baie stil. Prys is baie billik.
Andrea R - Des 2017
The HIghland Inn is strategies geleë en bied ete wat gerieflik is. Skoon en netjies.
Mario N - Okt 2017
Baie netjies, alle fasiliteite naby beskikbaar. Eenhede word elke dag skoongemaak. Vriendelik en hulpvaardig.
Helene K - Sep 2017
Baie dankie Helene, hoop ons sien julle gou weer.
Goeie waarde vir geld, goeie diens, skoon en netjies, sal definitief weer daar oornag, maar die kamer was te na aan die kroeg.
Pieter D - Jul 2017
Goed en aan niks gebrek nie.
Dankie vir u flinke diens.
Bertie L - Jul 2017
Lekker, net jammer geen warm water nie.
Net die warm water probleem het gepla.
Vra onverskooning dis winter en dan vat die water langer om warm te word.
Ons het 'n nota op dat jy net die warm kraan moet langer oop hou vir warm water.
Die dame het uit haar pad gegaan om als so lekker as moontlik te maak.
Sal enige tyd weer hier gaan slaap. Die dame het uit haar pad gegaan om als gerieflik te maak.
Steph V - Mei 2017
Alles was baie netjies, en goeie akkommodasie. Die ontbyt was lekker, maar nie genoeg vir die prys nie.
Melinda M - Mei 2017
Baie netjies, skoon rustig en veilig. Baie goeie ontvangs gekry en ons al definitief weer daar gaan bly.
Die plek is baie netjies, skoon, veilig, die personeel is baie vriendelik en ek sal die plek definitief aanbeveel.
Lennox B - Apr 2017
Netjies, skoon, ruim kamer, vriendelike ontvangs en waarde vir geld.
Vriendelike ontvangs. Netjies en ruim verblyf. Baie skoon. Goeie waarde vir geld.
Baie dankie, ons wardeer dit baie.
Henry B - Des 2016
Flinke en vrolike diens met goeie fasilitieite
Die ontvangs was puik en die kamers was beter en groter as wat ons verwag het vir die prys van die kamers. Die GPS was Engels en ons het gesukkel om die straat te vind.
Michael D - Okt 2016
Great stay. Good accommodation, great food.
The room was great, but needs a little TLC with minor issues, but overall a great place.
Brechtje G - Aug 2016
Netjies en gerieflik na aan waar ons wou wees.
Baie netjies, veilig en skoon.
Rocky L - Mrt 2016
Baie professioneel met 'n goeie ligging.
Daleen G - Feb 2016
Ek het nie veilig gevoel nie
Die kamer is ruim, skoon en netjies. Die badkamer is ruim, maar die vakmanskap is glad nie goed nie. Ek kan egter daarby verby kyk. Wat my baie pla, is die volgende: Parkeerterrein is baie klein. As daar 3 of meer motors is, sukkel jy om uit te kom. Die ingang na die parkeerterrein is ook net groot genoeg vir 1 voertuig om deur te gaan. Hulle adverteer op hul webblad veilige parkeerplek. Vir my beteken "secure parking" ten minste geslote hekke, wat nie die geval was nie. Mense kan vanaf die straat inkom na die parkeerterrein en by jou voertuig kom. Dit het my ook onveilig laat voel op die terrein. Daar was niemand by ontvangs toe ek Vrydag 14:15 daar kom nie. Ek het lank rondgestaan en wag en later het 'n skoonmaker kom vra of sy kan help en vir my die sleutel gegee. Dit is uiters swak diens! Tot nou weet ek steeds nie wir die eienaars is of wie by ontvangs werk nie. Ek het laatmiddag weer daar gekom en 'n man het uit die eenheid langsaan myne gekom en gevra of ek 'n sleutel gekry het. Ek is steeds nie seker of hy 'n opsigter is nie. Ek neem so aan, aangesien hy een keer die naweek by ontvangs oopgesluit het. Sondag toe ek wil uitboek, is daar weereens niemand beskikbaar nie ("ontvangs" is gesluit.) Ek klop toe by die eenheid langsaan by die man met wie ek Vrydag gepraat het om te vra waar ek die sleutel moet ingee. Ek is ingelig dat ek die sleutel aan die binnekant van die deur moet laat en net die deur toetrek. As iets wegraak - wie gaan die verantwoordelikheid daarvoor neem?
Baie dankie vir u terugvoering. Ons stel dit hoog op prys.
Ons het vanaf begin Maart by THE HIGHLAND INN oorgeneem. Die eerste aspek waaraan ons aandag gee, is die veiligheid. Devils Fork en afstandbeheerde hekke word tans om die hele terrein opgerig. José is aangestel as ontvangsdame en sal tydens kantoorure beskikbaar wees. Na ure is u welkom om die selnommer op ons bord te skakel en u sal binne minute persoonlike aandag geniet. Indien u vooraf vir na ure reel sal ons u graag tot diens wees en verwelkom. Verder is ons besig met opgradering, maar dit sal nog 'n wyle neem. Ons bedien vanaf Maandag 7 Maart 'n opsionele a la carte ontbyt en werk hard aan 'n volwaardige restaurant. Ons wag ook vir 'n dranklisensie om die braai area en kroeg aan die gang te kry. Ons hoop dat u in die toekoms van ons dienste gebruik sal maak en u waardevolle opinie sal lewer. Baie dankie.
Piet R - Jan 2016
Dit het in ons behoeftes voldoen.
Parkering en veiligheid is nie op standaard nie.
Mnr Roets kan u asb vir my sê of u ooit onveilig gevoel het? Ons het in 12 jaar se tyd geen inbraak of diefstal gehad nie.
En waarom het u dan weer 'n keer binne 'n week se tyd by ons kom slaap?
Hierdie kommentaar van u word deur die hele SA gelees en ek dink regtig dis onnodig krities. Vergelyk asb met vorige kommentaar.
Danielle M - Des 2015
Regte waarde vir geld, vriendelike personeel en 'n persoonlike oog op kliëntediens!
Persoonlike aandag met ons huweliksherdenking. Ek sal verseker weer van die Highland Inn gebruik maak in die toekoms! Baie dankie!
Chris V - Sep 2015
The Highland Inn bied waarde vir geld en dit was perfek vir een nag se verblyf aangesien ons basies net daar geslaap het.
Verwaarlosing kon gesien word in die badkamers en die ontbytsaal - egter nie te veel gepla nie omdat ons net een nag oorgeslaap het.
Lize J - Sep 2015
Ons wou net 'n bed op pad tussen 2 bestemmings hê, maar toe is die bed oud en ons het moeilik geslaap.
Per telefoon het ek goeie diens ontvang vanaf die "Highland Inn" maar ons moes wag om in te boek nadat ons 'n inkloktyd gereël het. Ons het ook gesukkel met 'n lekkraan wat deurnag gedrup het en 'n dubbelbed waarin 2 persone ongemaklik kon slaap. Die bed en basis was al opmerklik oud en lendelam. Ek sal dit nie kan aanbeveel aan my familie en vriende nie.
Ons vra om verskoning dat ons weens 'n misverstand laat was. Die kraan is reeds reggemaak en die matras vervang.
Johann P - Sep 2015
Ons het die verblyf terdeë geniet. Een aand was vir ons te kort en ons sal graag volgende keer langer wil bly.
Vir ons was dit die ideale verblyf aangesien dit sentraal was vir ons besoek en ons sal definitief weer daarvan gebruik maak.
Albert V - Jul 2015
Skoon, netjies en aan te bevele.
Die plek was skoon en netjies. Dit bied waarde vir geld. Ek sal dit aanbeveel.
Hi Albert, baie dankie vir goeie terugvoer. Ons probeer ons bes om gerieflike verblyf te verseker.
Ap C - Jun 2015
Ons sal beslis die Inn weer gebruik tydens besoeke aan Bethlehem.
Ons kinders en kleinkinders by in Bethlehem. Die Inn was sentraal en het aan ons behoeftes voldoen. Ons enigste klagte is dat die eienaar definitief na die warmwaterstelsel moet kyk, dis nie lekker om koud te bad in die winter nie.
Yolande V - Apr 2015
Bestuur baie vriendelik en behulpsaam.
Eenheid baie skoon.
Johan D - Apr 2015
Aangename verblyf. Ons het net so klein bietjie meer selfsorggeriewe verwag.
Ons het reeds die selfsorg geriewe uitgebrei na 'n sentrale kombuis met binnenshuise braai area, volledige stoof en groter yskas.
Nita M - Mrt 2015
Die kamer was gerieflik en netjies met die nodige oornaggeriewe.
Veilige parkeerruimte was ook verskaf.
Elaine A - Mrt 2015
Baie aangename plek met personeel.
Dit was fantasties om daar te bly. Dit was my eerste keer in Bethlehem, maar ek sal weer terugkom na julle plek. Alles was so netjies en aangenaam. Die personeel is so vriendelik en behulpsaam.
Ahmed Mohammed C - Feb 2015
Ahmed Mohammed C
The stay was great, and the rooms were well-kept, clean and tidy.
Kallie H - Feb 2015
Die omgewing is lekker stil. Plek om die sleutels in te sit die oggend as jy uitgaan sal ook 'n goeie idee wees.
Anica P - Jan 2015
Baie rustige omgewing. Vriendelike personeel en goeie diens!
Kamer was netjies en skoon. Het veilig gevoel en 'n rustige nag gehad. Sal weer daar oornag.
Retha B - Jan 2015
Gemaklike en ruim kamer met 'n en suite-badkamer.
Klein yskassie en kos en koffie/tee-maak geriewe. Ons het baie lekker gebly en die personeel was baie vriendelik en ontvanklik. Die netheid en gemaklikheid was topgehalte.
Gert S - Jan 2015
Vir een nag voldoende vir prys, maar sou graag paar dinge daar wou geniet.
Veilige parkering vir motors baie baie beperk. Net klein karretjies kan lekker parkeer, maar dis baie beknop. Daar is geen waaiers of lugversorging in die kamers nie, so dis baie warm. Geen glase om water uit te drink nie. Die ronde koppies daar lyk na teekoppies wat ook nie lekker is om koffie uit te drink nie. Daar is blindings voor die vensters wat ek gevoel het nie voldoende was nie. Sou jy vensters oopmaak vir suurstof waai die blindings oop en almal kan jou sien. Moes deur ook oopmaak vir suurstof. Almal kan jou sien wat inry sou jou deur ook oopstaan vir lig. Sou jy vir een nag net oornag is dit voldoende om net die oggend weer te vertrek. Twee dae sou glad nie aangenaam gewees het nie.
Bettie V - Jan 2015
Oulike plekkie. Sal dit aanbeveel vir reisigers wat wil oorslaap.
Ons het baie lekker gebly. Bietjie beknop, maar netjies. Die parkeerarea is veilig, maar ook beknop en dit maak dit moeilik om weer uit te kom.
Kobus G - Des 2014
Warm en ongemaklik.
Is verwelkom deur 'n skoonmaker. Daar was geen waaiers of lugversorging nie. Die blindings is in 'n aaklige toestand, ketel, mikrogolfoond en rooster se drade te kort om by prop te kom. 'n Mens moet dit op die vloer neersit as jy dit wil gebruik. Net een bedkassie vir die dubbelbed, moes 'n stoel gebruik. Sal nooit ooit weer daar bly nie.
Perfek vir 'n oorslaap, op pad na jou bestemming.
Dit was baie netjies met alles wat jy nodig het vir 'n oorslaap op pad na jou volgende bestemming. Die mense was baie vriendelik en behulpsaam. Veilige parkering vir die eenheid waarin ons gebly het.
Bles D - Okt 2014
Personeel was vriendelik en het graag gehelp. Die yskas se ysbakkie was leeg en die Bestuurder het ys by haar huis gaan haal en gebring. Uitstekend!
Highland Inn laat 'n goeie indruk op my en ek sal weer van hulle dienste gebruik maak wanneer nodig. Die kamer en die geriewe was netjies en skoon. Die omgewing was rustig en die tuine redelik goed versorg. Parkeerplek was voor die deur en het 'n veilige atmosfeer geskep. Alhoewel dit 'n selfsorg-eenheid is, is daar geen opwasgeriewe vir skottelgoed nie. Ek hou nie daarvan om skottelgoed in die badkamer te was nie! Sal weer teruggaan.
Annette C - Okt 2014
Netjiese semi-selfsorg-eenheid met badkamer, oop parkering vir motor reg voor die eenheid.
Hierdie eenhede is dalk geskik vir net 'n nag se oorslaap, maar beslis nie vir 'n naweek nie. Alhoewel ons geweet het dat dit semi-selfsorg is, was ons teleurgesteld toe ons wel 'n mikrogolfoond daar vind, maar niks om in die oond te gebruik nie. 'n Diep bord of twee sou gerieflik wees. Ons eet bv. graanvlokkies in die oggend, en ons moes die koppies as papbakkies gebruik. Gelukkig was January beskikbaar om ons van genoeg messe en ander eetgerei te voorsien.
https://travelground.imgix.net/AAEAAQAAAAAAAAAAAAAAJGU5ZDg4ZWU1LTQyOTItNGRiOC1hYTA5LTMwMTUxZmU0NDNiZg?w=1440&h=960&fit=crop&auto=enhance,format,compress&q=80 Vanaf R460 per nag (vir 2 persone) 67 5 1 5 60 Kerk Street Bethlehem 9701 Vrystaat 086 999 0018 14:00-20:00 10:00 -28.235929 28.298161